Таңатқан Барақұлы Рсаев — Қазақстан Энциклопедиясы
"Таңатқан Барақұлы Рсаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Таңатқан Барақұлы Рсаев — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Таңатқан Барақұлы Рсаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 258
TEXT: Қазақстан Энциклопедиясы Таңатқан Барақұлы Рсаев — журналистжазушы, аудармашы, энциклопедияшы-ғалым, КСРО Баспасөзінің үздігі, ҚР Баспасөз және полиграфия ісінің еңбек сіңірген қайраткері. Қаз муды бітірген. Еңбек жолын 1959 ж. республикалық “Лениншіл жас” газетінде бастаған. Қазақ радиосында қазақ тіліндегі бағдарламалардың бас редакторы болды. Бұдан кейінгі жылдары бірқатар Республикалық баспасөз орындарында жауапты қызметтер атқарды. Торғай облысының А. Иманов пен Ә. Жангелдин музейінің алғашқы ұйымдастырушы-директоры болып, іргесін қалады. 1973 жылдан “Қазақ энциклопедиясының” Бас редакциясында оның негізін қалаушылардың бірі ретінде ғылыми жағынан қалыптасуына көп еңбек сіңірді, аға ғылыми редактор, редакция меңгерушісі, орталық бастығы, 1-вицепрезидент қызметтерін атқарды. Рсаев “Қазақ энциклопедиясынан” жарық көрген барлық басылымдарға қатысып, автор болды. Рсаевтың тікелей басшылығымен әзірленіп, баспадан шыққан “Абай энциклопедиясы" 1996 ж. Қазақстан мемлекеттік сыйлығымен марапатталды. Бұл басылымға Рсаев 300-ден астам ғылыми мақала жазды. Көп томдық “Қазақстан” ұлттық энциклопедиясының тұжырымдамасы мен сөзтізбесін әзірлеуге және баспадан шығаруға белсене араласты. Тұңғыш “Қазақстан” энциклопедиясының сөздігін әзірлеуге тікелей жетекшілік етті. Журналист Рсаевтың көркем очерктері мен тарихи-әдеби зерттеулері “Самал”, “Дала дауылпаздары” жинақтарына топтастырылған, “Жұлдызды жол”, “Үндескен өмір” деректі повестері жарық көрген. Ол, әсіресе Иман батыр, А. Иманов, Ә. Көкембаев өмірлеріне және 1916 жылғы Торғай көтерілісіне байланысты деректерді анықтауға көп еңбек сіңірді. Рсаев аударма ісіне де белсене араласып, Н. Кунның “Ежелгі грек аңыздары мен мифтерін”, С. Алексеевтің “Отанымыздың тарихы туралы әңгімелерін”, П. Вежиновтың “Тосқауыл” повесін, “Поляк новеллаларын”, “Өнердің ықшам тарихының” 3-томын, Н. Горбачевтің “Ақсу” романының 3-кітабын, т. шетел жазушыларының шығармаларын, 4-томдық “Көркемсуретті Қазақстан тарихын” аударды. «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 жыл. ISBN 5-89800-123-9, VII том } }}} } }}} | Бұл үлгі мақалаларды автоматты түрде қосады
